Jugomaro-katte: Polisie veroordeel ‘onwettige stropery’ | Maroela Media
Die Limpopo-polisie het die onwettige stropery van beskermde spesies ten sterkste veroordeel nadat vier van die gewilde Jugomaro Predator Park se skaars en geliefde katte Vrydag in die vroeë oggendure op hul nuwe wildplaas vergiftig is.
ŉ Emosionele Rosa Fernandes, wat saam met haar man, Goosey, en seun, Justin, die park bestuur en die diere van kleins af met die hand grootgemaak het, het Vrydag aan Maroela Media gesê die katte is skaars twee weke gelede na hul nuwe wildplaas naby Vaalwater geskuif nadat die vorige wildplaas naby Groblersdal gelikwideer is.
“Teen 01:30 hoor ons ons wolf onophoudelik huil, wat hy nooit doen nie. Ek en Justin het gaan ondersoek instel en by Elvis, ons witleeu, en Kai, ons goue tiermannetjie, se kamp gesien Elvis lê by die hek. Daar het skuim uit sy bek gekom. Hy het soveel pyn gehad dat hy die groot staalhek gebyt het dat dit buig.”
Die Vaalwater-polisie is na die toneel ontbied en ŉ saak van opsetlike saakbeskadiging is aanhangig gemaak.
Lt.kol. Moatshe Ngoepe, provinsiale polisiewoordvoerder, het namens die polisie die voorval verwerp en aan Maroela Media gesê die verdagtes is onbekend en nog niemand is in verband met die voorval in hegtenis geneem nie.
Hy het gesê voorvalle van onwettige stropery is weer besig om kop uit te steek.
“Enigiemand met inligting wat die polisie in hul ondersoek kan bystaan om die oortreders op te spoor, word versoek om ao. Leon Moolman by 072 534 5383 te bel,” het Ngoepe gesê.
Dit is sulke pragtige diere! Ek het nie woorde nie! Hoe wreed en harteloos kan iemand nie wees om dit te doen nie!
Danie (Daan) · 11 maande gelede
Hier sal ernstige veranderings moet kom in hierdie land. Om sulke waardevolle diere wat soveel jare met liefde en geduld grootgemaak en onderhou is, te gaan staan en vergiftig, dis onmenslik. Ek hoop regtig die skuldiges word aangekeer en behoorlik gestraf.
Nou hoekom nie ook PLAASMOORDE veroordeel nie? O ja…dis nie katte nie…
Maroela, waarom is daar nie meer ‘n rapporteer-skakel nie?
wat ñ tragiese geval, sterkte aan die diere ouers
n bietjie negatiewiteit, troos julle daaraan dat die wat julle diere vergiftig het sal eendag aan hulle kinders / kleinkinders moet verduidelik hoe lyk ñ witleeu en veral ñ tier
hulle sal eendag hul dag van afrekening kry
Ouerskap verwys na direkte bloedverwantskap.
‘n Kind is ‘n menslike wese wat voortgebring is deur die samestelling van ‘n man en n vrou se bloedverbintenis.
Dit sou beter klink as die woord “versorger” of iets dergliks gebruik word in die geval van siellose diere, want emosionele woordgebruik lei dat kinders wat wan opgevoed word in terme van die verskille tussen mens en dier en hulle funksies.
‘n Mens is ‘n mens en ‘n dier is ‘n dier en elkeen het sy plek.
Ek is so jammer oor julle verlies… Dit was sulke pragtige diere hulle het nie verdien om so te sterf nie. Ek hoop die wat dit gedoen het word gevang en swaar gestraf.
Sulke optrede besef mens hulle sal nie stop tot die hele Afrika kontinent gestroop is nie. Dit stop egter nie net by mens en dier wat geslag word nie, dit sluit nou ook eiendomsreg, alle roerende asook nie-roerende bates in. Ek neem my voorgeslagte ernstig kwalik dat hulle ooit na die derdewêreld helhool gekom het.
jammer ek het dit so gestel, maar as diere na aan jou is ?????
ek sal dit onthou vir ‘n volgende keer
FG · 11 maande gelede
Ja asb.! Dis is hartseer en wreed om diere so te vergiftig en vir baie van ons is ons diere kosbaar. Hulle is onskuldig en na my mening is ons daar gestel om ook om te sien na die wesens wat God ook geskape het. As my diere vergiftig moet word sal die 1 wat die gif gegooi het ook van die gif kry, by gese as jy so n lafaard sou vang.
Diere kinders · 11 maande gelede
OOP OGE, baie dankie vir jou les oor die “bytjies en die blommetjies”
Ek het net diere omdat ek NIE KAN kinders hê weens n oorerflike siekte. My diere is ook my kinders en ek hul ouers. Diere is sielloos…….., nê, sê jy wat tande het😬. Diere is meer opreg as meeste mense. Hul gee net liefde. Almal wat sover hier kommentaar lewer voel jammer vir die diere en hul “ouers” behalwe jy wat oënskynlik nie n hart in jou het nie. Dink aan mense wat diere het vir kinders weens omstandighede.
Diereliefhebber · 11 maande gelede
Dis baie waar! Diere raak soos ń mens se ‘kinders’. Ek noem my 2 hondjies, my ‘dogtertjies’.
#Gerda · 11 maande gelede
Hierdie mense se hartseer en pyn het my nou al 2 dae in trane – video van Justin toe hty op sy geliefde katte afkom…. so so hartseer……..